b'\n_START_ARTICLE_\nBrand New\n_START_SECTION_\nYour Favorite Weapon\n_START_PARAGRAPH_\nEfter at have signet deres f\xc3\xb8rste pladekontrakt p\xc3\xa5 en enkelt CD med pladeselskabet Triple Crown Records udgav de i 2001 deres f\xc3\xb8rste album. Lyden p\xc3\xa5 dette album kan kategoriseres som v\xc3\xa6rende "pop-punk", hurtig og melodisk guitarrock tilsat tekster prim\xc3\xa6rt omhandlende ulykkelig teenage-k\xc3\xa6rlighed, som bands som Blink 182 og Green Day var foregangsm\xc3\xa6nd for.\n_START_SECTION_\nDeja Entendu\n_START_PARAGRAPH_\nBrand New vakte f\xc3\xb8rst rigtig opm\xc3\xa6rksom med dette studiealbum fra 2003. Stilen er markant anderledes end p\xc3\xa5 det f\xc3\xb8rste album. Det er stadigv\xc3\xa6k melodisk og teksterne er f\xc3\xb8lelsesm\xc3\xa6ssigt ladet, dog mere emotionelle end p\xc3\xa5 f\xc3\xb8rste album. Sangskriver Jesse Lacey har is\xc3\xa6r udviklet sin lyrik. Teksterne er emotionelle og b\xc3\xa6rer pr\xc3\xa6g af en de m\xc3\xb8rkere sider ved teenage-\xc3\xa5rene.\n_START_SECTION_\nThe Devil And God Are Raging Inside Me\n_START_PARAGRAPH_\nDet tredje album fra Brand New udkom i 2006. Det blev generelt modtaget bedre end det forrige album. Albummet er endnu et bevis p\xc3\xa5 at Brand New er et band der konstant er i bev\xc3\xa6gelse. Jesse Lacey er endnu engang i lyrisk topform. Tonen p\xc3\xa5 dette album er langt m\xc3\xb8rkere end p\xc3\xa5 det forrige og der bliver i mange i af sangene sat fokus p\xc3\xa5 d\xc3\xb8d. Kontrasten mellem de gode og d\xc3\xa5rlige egenskaber i mennesket.\n_START_SECTION_\nDaisy\n_START_PARAGRAPH_\nP\xc3\xa5 det fjerde album fra Brand New er afstanden til det forrige album rent musikalsk ikke s\xc3\xa6rlig stort. De besk\xc3\xa6ftiger sig stadigv\xc3\xa6k med skyggesiderne af det menneskelige sind. Ogs\xc3\xa5 rent musikalsk f\xc3\xb8les det som en opf\xc3\xb8lger p\xc3\xa5 det forrige album. Dog er bandet vokset og er blevet sikrere sangskrivere. De tager st\xc3\xb8rre chancer og udfordrer. Det emotionelle er stadigv\xc3\xa6k i fokus, b\xc3\xa5de lyrisk og musikalsk, men der er ogs\xc3\xa5 h\xc3\xa5b forude. En lysning i skoven. Der reflekteres og historien p\xc3\xa5 dette album er i bund og grund erkendelsen af, at vi ikke alle er perfekte og at vi skal l\xc3\xa6re og acceptere at ingen af os er ens.'